Šiaulių gidas

Grupės "Nerija" koncertas
2016-02-27 21:00 (Europe/Helsinki) | „Juonė pastuogė”
Neperseniausiai atšventęs kūrybinės veiklos 40-metį, ansamblis tęsia savo pirmtakų muzikines tradicijas, kurios per visą ansamblio gyvavimo laiką nuolat šildė paprasto lietuviško klausytojo širdį. „Nerija” į savo kūrybą sėkmingai įpina lietuvių liaudies muzikos lobyno perlus, sujungdama juos su nuotaikingomis šiuolaikinėmis spalvomis, šokių ritmais, pateikdama visa tai santūria, bet solidžia scenine išraiška. Vakarėlyje išgirsite senas geras grupės atliekamas dainas, populiarius šlagerius ir naujausias dainas.

Džordanos Butkutės koncertas "Aš - karalienė"
2016-02-27 19:00 | Šiaulių arena
Kai Džordana Butkutė po savo koncertinio turo „Nesudeginta ant laužo“ užsiminė, kad rezga naują planą, sunku buvo atspėti, kas gimsta dainininkės galvoje. Tačiau šiandien intriga išaiškėjo. Organizuojamas didingas šou nekukliu pavadinimu „Aš – Karalienė!“.
Velniškai sėkmingas pastarasis koncertinis turas Dž.Butkutę įkvėpė žvelgti tolyn ir siekti daugiau. Su savo komanda įdėmiai apsvarsčiusi įveiktą etapą ir padariusi reikiamas išvadas, dainininkė užtikrintai žengia į priekį.
Pirmą kartą šalyje ketinama pritaikyti unikalius techninius sprendimus, leidžiančius keisti scenos dydį, išdėstymą tiesiog koncerto metu. Kuriami ypatingi šviesų efektai, intriguojantys režisūriniai sprendimai ir įmantri choreografija.
„Programoje skambės laiko patikrintos, geriausios Dž.Butkutės dainos ir ne tik tai. Džordana nestovi vietoje ir yra pasiruošusi pradžiuginti savo gerbėjus ne vien superhitais, bet ir naujomis, jau spėjusiomis išpopuliarėti dainomis. Platininiu tapęs jos albumas „Kryžkelės“ parodė, kad klausytojams įdomi ir Džordanos šių dienų kūryba. Atskleisiu, kad šiuo metu jau prasidėjo intensyvūs naujojo albumo kūrybos darbai – spalį gerbėjai turės galimybę išgirsti keletą visiškai naujų dainų“, – pasakojo šou „Aš – Karalienė!” organizatorius ir Dž.Butkutės sutuoktinis Elegijus Strasevičius.
Šou pavadinimas „Aš – Karalienė!“ leidžia nuspėti, kad renginys pareikalaus didžiulių kūrybinių ir finansinių investicijų. „Iš tiesų siekiame sukurti tikrą šou. Galime pažadėti bet kokius Lietuvos scenos standartus pranokstantį pasirodymą, – kalbėjo E.Strasevičius. – Nusprendėme, kad nėra ko drovėtis: atėjo laikas pateisinti Džordanos statusą, kuris nuolat minimas žiniasklaidoje. Ji yra scenos karalienė, ir dabar rengia savęs vertą šou. Sieksime tai pagrįsti kiekvienu žingsniu, kiekvienu spinduliu, kiekviena nata.“
Kad Dž.Butkutė parako turi į valias, gerbėjai galėjo įsitikinti jos turo „Nesudeginta ant laužo“ metu. Novatoriška scenografija, didelis dėmesys detalėms, amą gniaužiantis šviesos ir garso rokenrolas sukėlė ant kojų didžiausias šalies arenas ir sulaukė pačių geriausių vertinimų.
Informacija
Renginio trukmė: 2 val.;
Įėjimas į areną: nuo 18.00 val.;
Įėjimas į salę: nuo 18.30 val.;
Bilietų kainos: 19 €, 22 €, 25 €, 29 €, baras/restoranas – 39 € (kainos su mokesčiais);
Nemokamai: vaikai iki 6 metų neužimantys papildomos vietos;
Nuolaidos: netaikomos;
Svarbi informacija: Vienu kartu galima užsakyti ne daugiau kaip 15 bilietų, perkant internetu;
Bilietų rezervacija internetu negalima likus mažiau nei 48 val. iki renginio pradžios;
Bilietai internetu į renginį neparduodami likus mažiau nei valandai iki renginio pradžios;
BILIETAMS YRA TAIKOMI MOKESČIAI. Bilietai yra negrąžinami ir nekeičiami;
Bilietus įsigyti galima visose TICKET MARKET kasose (Šiaulių arena (II-V 15.00-19.00 val.; tel. 8 41 460 005), PC „Saulės miestas” (I – VII 10.00-21.00 val.; tel. 8 41 422 421), PPC „Akropolis” (I-VII 10.00-21.00 val.) bei internetu www.ticketmarket.lt bei PayPost skyriuose.
Organizatorius: Elegijus Strasevičius
Daugiau informacijos visą parą: tel. 1588 (paslauga teikiama pagal Jūsų ryšio operatoriaus tarifus).

Spektaklis "Kova"
2016-02-27 18:00 | Šiaulių dramos teatras
Pagal Franco Kafkos kūrybą
Vienos dalies spektaklis

Režisierius – Paulius Ignatavičius
Scenografija – Goda Palekaitė
Spektaklio muzika – Paulius Ignatavičius

VAIDINA:
Nepažįstamas – Aurimas Žvinys
Pažįstamas – Rolandas Dovydaitis
Panelė Biurstner – Inga Norkutė
Lenė – Monika Šaltytė, Jūratė Budriūnaitė
Vaiduoklis – Aurimas Pintulis
Šeimininkė – Vilija Paleckaitė
Ponas Lancas – Juozas Bindokas

„Knyga turi būti kirvis mumyse užšąlusiai jūrai. (…) Milžiniškas tas pasaulis, kurį aš turiu savo galvoje. Bet kaip man save ir jį išlaisvinti, jo nesugriaunant. Ir tūkstantį kartų geriau sugriauti, negu jį pasilaikyti arba palaidoti savyje. Tam ir esu čia, tai yra man labai aišku″.

Francas Kafka
Spektaklis apie nuolatos mus persekiojančią atsakomybės baimę ir kaltės jausmą. Mūsų gyvenimas kupinas baimių dėl praeities, dėl ateities, mes įnirtingai ieškome kitos tikrovės ir taip retai kada matome tai, kas yra arčiausiai mūsų, šią akimirką. Esame tai, ką sapnuojame nemiegodami, tai, ko neturime, tai, ko trokštame. Sapnuose atoku ir gražu. Ten lengva filosofuoti, lengva mylėti, lengva užsidaryti ir tapti vienišiems silpnavaliams.

Paulius Ignatavičius, režisierius

P.S. Ir teisūs tie, kas kalba, jog mes esame praradę ryšį su gamta, gyvename žemėje tik savo sutikimo pagrindu, norėdami kuo greičiau viską pažinti ir įsivardinti taip sunaikindami gamtą. Tik ar jie liudija tai savo gyvenimu? Francui Kafkai beveik pavyko iš tikrųjų gyventi savo sapnais, savo kūryba pralenkti laiką, įsiskverbti į žmogaus egzistencijos gelmes, bet jis niekada neišdrįso išsiųsti savo laiško tėvui, kuriame jis atvėrė visas savo žaizdas ir kaltinimus, lygiai kaip ir jam niekada nepavyko vesti moters, o tik atšaukinėti sužadėtuves. O tai man įdomus laukas spektakliui.

Premjera 2009 m. gruodžio 19 d.

Spektaklio trukmė – 1 val. 30 min.

Baltijos gitarų kvarteto koncertas "Kelionė"
2016-02-26 18:00 | Koncertų salė „Saulė”
„Kelionė“, sugrįžę iš pasaulinio turo
Ar kada bandėte susimąstyti kaip toli gali nuskraidinti gitaros garsai? Ryškiausias Lietuvoje gitaristų kolektyvas „Baltijos gitarų kvartetas“ parengė išties intriguojančią programą, kurios metu klausytojai galės tarsi apkeliauti ir išgirsti įvairiausių šalių muzikinės kultūros pavyzdžių: nuo Lietuvos, Vokietijos bei Rusijos iki pat egzotiškosios Argentinos.
Visi kolektyvo nariai – puikūs muzikantai, aktyviai koncertuojantys ne tik Lietuvoje, bet ir užsienyje. Kvarteto nario Sauliaus S. Lipčiaus nuomone, gitara yra itin demokratiškas instrumentas, tinkantis įvairiausiai muzikai perteikti. Ja galima groti tiek senovinius, tiek klasikinius ir šiuolaikinius opusus, taip pat pop, rock ir kitų stilių muziką. Gitara yra vienas subtiliausių ir intymiausių instrumentų, savo skambesiu galinčių sužavėti kiekvieną, o kai ji patenka į puikių muzikantų rankas – nelieka abejonių, kad širdyse išliks tik pačios geriausios emocijos.
Koncerto programa
Jonas Tamulionis. „Trys šokiai“
Astor Piazzolla. „Invierno Porteno“
Chris Ruebens. „Gitana linda“
Chris Ruebens. „Jolie Folie“
Jonas Tamulionis. „Perpetuum mobile“
Alfred Schnittke. „Gogol suite“
Johanes Brahms. „Vengrų šokis“ Nr. 5
James Hetfield/Kirk Hammett/Lars Urlich. „Enter Sandman/The Unforgiven“

"Idio" teatro spektaklis "Po 20 metų"
2016-02-26 18:00 | Šiaulių dramos teatras
Ar gali būti, kad Urvinis žmogus vedęs gyveno ilgai ir laimingai?
Ar gali būti, kad Urviniam žmogui viskas klojasi geriau nei kitiems?
Ar gali būti, kad Urvinis žmogus laimingesnis už bet ką pasaulyje?
O gal?..

Pagaliau atėjo laikas, kai į visus šiuos klausimus galėsime atsakyti pažvelgę pro rakto skylutę.
Po 20 metų.

Prancūzų menininkų paroda „Demonai ir stebuklai“
2016-02-26 16:00 | Šiaulių dailės galerija
2016 m. vasario 26 d. 16 val. maloniai kviečiame Jus į prancūzų menininkų Thomo Perino ir Ludovico Boulard‘o Le Furo parodos „Demonai ir stebuklai“ atidarymą Šiaulių dailės galerijoje, Vilniaus g. 245
Paroda rengiama Prancūzų kultūros dienų Šiauliuose proga.
Parodos kuratorius prof. Vytautas Bikulčius.
Thomas Perino (g. 1979) baigė 2001 metais Vizualinės komunikacijos mokyklą (reklamos specialybė). 2006 metais baigė Paryžiaus Aukštąją Nacionalinę Menų mokyklą. Dabar dirba dėstytoju šios mokyklos parengiamuosiuose kursuose. Yra surengęs parodų Paryžiuje, Rene, Ponto-Kombo, Bordo, Tokijuje, Venecijoje. Išleido iliustracijas knygoms: E.T.A.Hoffmanno „Karaliaus nuotaka“, Ch. Perrault „Batuotas katinas“, L. Carrollo „Alisa stebuklų šalyje“ ir kt.
Ludovicas Boulard‘as Le Furas 2002 m. gavo vizualinės komunikacijos magistro laipsnį Paryžiaus Vizualinės komunikacijos mokykloje. 2008 m. jis baigė Paryžiaus Nacionalinę Meno mokyklą, kur įgijo vaizduojamojo meno diplomą. Nuo 2010 metų jis surengė 4 personalines parodas Paryžiuje, 5 personalines parodas Prancūzijoje. Nuo 2004 metų jis dalyvavo 43 kolektyvinėse parodose Prancūzijoje Italijoje, Australijoje, Anglijoje, Belgijoje, JAV, Kroatijoje, Vokietijoje, Taivanyje, Slovėnijoje. Interviu su juo buvo spausdinti žurnaluose „Etapes“, „Collection“, rodyti per televizijos kanalą France 2. Yra išleistos 5 jo darbų knygos.

Paroda veiks iki 2016 m. kovo 10 d.

Romo Dambrausko koncertas
2016-02-25 19:00 | Šiaulių arena
Romas Dambrauskas 2015 metų pavasarį pagaliau subūrė muzikantų grupę ir kartu su ja pradeda koncertuoti, džiugindamas publiką gyvu garsu, senomis ir naujomis dainomis, kurių per koncertinės veiklos trisdešimt metų yra sukūręs jau net šimtą dvyliką. Žinoma ne visas jas įmanoma atlikti kelių valandų koncertinėje programoje, tad Romas su grupe labai atydžiai rinko dainų repertuarą būsimiems pasirodymams.
Profesionalūs muzikantai: Giedrius Misiūnas- klavišiniai, Tadas Grajauskas- gitara, Benas Muntrimas- mušamieji…
Puiki nuotaika ir pačios geriausios Romo Dambrausko dainos laukia Jūsų gyvo garso koncerte Šiaulių arenos mažojoje salėje!
„Raudoni muzikiniai vakarai“ – renginių ciklas Šiaulių arenos mažojoje salėje!
Tai ypatingai šilti ir subtilūs susitikimai su žymiais Lietuvos atlikėjais, kurių metu galėsite ne tik išgirsti jų atliekamą muziką, bet ir pabendrauti. Nedidelė, specialiai renginiui dekoruota 250-ies vietų salė, atskiri Jums ir Jūsų draugams skirti staliukai kamerinėje aplinkoje – visa tai suteiks dar daugiau šilumos bei artumo tarp klausytojų ir dainininkų.
Pro įvairiomis spalvomis žaižaruojančius stiklus stebėti besileidžiančią saulę, gurkšnoti vyną ir klausytis kokybiškos muzikos – tai puikus būdas romantiškai praleisti vakarą.
Pagrindinė renginio informacija
Nuolaidos: netaikomos
Nemokamai: vaikai nemokamai neįleidžiami
Renginio trukmė: apie 1.5 val.
Organizatorius: VšĮ Pramogų sala
Svarbi informacija
Bilietus įsigyti galima visose TICKET MARKET kasose, PayPost skyriuose (žr. bilietų kasos) bei internetu
Vienu kartu galima užsakyti ne daugiau kaip 15 bilietų, perkant internetu
Bilietams yra taikomi mokesčiai
Bilietai yra negrąžinami ir nekeičiami
Daugiau informacijos visą parą: tel. 1588 (pagal Jūsų ryšio operatoriaus tarifus)

Atidaroma karo korespondento A. Morozovo fotografijų paroda, vaizduojanti karą Ukrainoje
2016-02-25 17:00 | Fotografijos muziejuje
2016 m. vasario 25 d., ketvirtadienį, 17 val. Fotografijos muziejuje (Vilniaus g. 140, Šiauliai) atidaroma fotožurnalisto Artūro Morozovo fotografijų paroda „Vijna“, kurioje eksponuojami 2014-2015 m. karo Ukrainoje vaizdai. Žurnalistas įvykius fiksavo nuo sukilimo Kijevo Maidane iki karinių veiksmų šalies Donbaso regione. Paroda veikia iki kovo 13 d.
Morozovas – jaunosios kartos Lietuvos fotožurnalistas, aktyviai kuriantis nuo 2007 m. Per pusantrų metų, nuo 2014 m. sausio, kaunietis į Ukrainą keliavo aštuonis kartus. Dokumentinę karo fotografiją A. Morozovas fiksavo kaskart kelias savaites gyvendamas kartu su kariais, atsidurdamas liepsnojančiose barikadose, protestų sūkuryje.
Žurnalisto fotografijose atsispindi gyvenimas pirmose fronto linijose, pažintis su abejomis kovojančiomis pusėmis, karių buitis ir karo kasdienybė. Už visų Ukrainoje įamžintų kadrų slypi dar daugiau: karių pasakojimai, gvildenantys įvairias temas nuo buities iki gyvenimo rūpesčių, karo prisilietimas prie žmonių gyvenimų, neišvengiami pokyčiai ir nesuvaidintos emocijos.
Sudėtingomis sąlygomis dirbusiam žurnalistui teko ne vienas išbandymas, tačiau A. Morozovas pripažįsta, kad visų kelionių į Ukrainą metu stengėsi išlaikyti žurnalistinį objektyvumą ir į viską žvelgti iš stebėtojo, profesionalo pusės. Ankščiau fotografui yra tekę fotografuoti Čečėnijoje, Palestinoje, daugelyje Europos šalių. 2008 m. A. Morozovas fiksavo karinį konfliktą Gruzijoje.
Parodoje „Vijna“ eksponuojama apie 60 nuotraukų, padarytų nuo pat pirmųjų apsilankymo Ukrainoje dienų iki paskutinės kelionės. Kadangi pusantrų metų karo korespondentas ne tik rašė ir fotografavo, bet ir įrašinėjo aplinkos garsus, parodoje bus galima išgirsti pirmose fronto linijose buvusių karių pokalbius atakų metu, apšaudymų garsus, dainas ir pan.
Prieš atkeliaudama į Fotografijos muziejų paroda „Vijna“ buvo eksponuota Berlyne, kur sulaukė prorusiškų demonstrantų dėmesio. Parodos atidaryme budėjo du policijos ekipažai, o lauke buvo surengta demonstracija.
Morozovas Maidano liepsnojančiose barikadose taip pat filmavo, vėliau šia medžiaga pasidalino su režisieriumi Evgeny Afineevsky ir ji buvo panaudota dokumentinėje kino juostoje „Winter on Fire: Ukraine’s Fight for Freedom“ (liet. „Liepsnojanti žiema: Ukrainos kova už laisvę“). Filmas šiandien nominuotas Oskarui.
Fotožurnalisto nuotraukos spausdintos žinomuose pasaulio leidiniuose: „The Guardian“, „Der Spiegel“, „Newsweek“, „Dailymail“, „Le Nouvel Observateur“ ir kt.
Informaciją teikia Fotografijos muziejaus parodų ir renginių kuratorė Gedutė Grigaliūnaitė, tel. (8 41) 52 43 96.

Koncertas "Dainuosma mudu abudu"
2016-02-23 18:00 | Koncertų salė „Saulė”
Renginio data — 2016 m. vasario 23 d.
Renginio pradžia: 18:00 val.
Renginio vieta: Didžioji salė
Renginio organizatorius — Naisių vasaros teatras
Bilieto kaina:

ĮĖJIMAS SU KVIETIMAIS

Bilietus platina:

Koncertų salės „Saulė” kasa

Kvietimų skaičius ribotas

Spektaklis „Žavios ir pavojingos“
2016-02-23 18:00 | Šiaulių kultūros centras
Nors už lango mieste siaučia negailestinga žiema, geros draugės smagiai ir jaukiai šį vakarą praleis kartu. Jos senokai nesimatė, todėl Julija, negailėdama nei laiko, nei pastangų, pasakiškai išpuošė savo naujuosius namus, iš kurių sklinda viliojantys virtuvės aromatai.
Šio susitikimo nekantriai laukia visos 6 draugės, artimos dar nuo studijų laikų. Tačiau nuo studijų laikų tęsiasi ne tik draugystė, bet ir nuoskaudų šleifas, kuris, akivaizdu, sugadins ir šį vakarą.
O gal, visgi, šį vakarą viskas bus kitaip? Gal Marta nepasirodys? Juk Julija taip stengėsi susitikimui parinkti būtent Donaldo gimtadienio vakarą… Teisybę sakant, Marta vienintelė iš draugių turi antrąją pusę. Bet kūdikio laukiasi juk ne Marta, o Laura…
Ramiu turėjęs būti vakaras netrukus pavirsta tikra santykių audra, keliančia grėsmę senai moterų bičiulystei. Tačiau gal būtent tokia ir yra tikra moteriška draugystė, kurioje tarpusavio supratimas ir gebėjimas atleisti tiesiog neįmanomas be pavydo, pykčio ir intrigų?
Pavojingas atvirumas, rizikingas kerštas ir jautrūs prisipažinimai, riedantys nuo ašarų pakalnės – viskas apie moteris, kurios pavojingos ne tik viena kitai, bet ir sau pačioms.

Trumpo metro filmai
2016-02-22 17:15 | Šiaulių universiteto biblioteka
„Farvateris”, projektas „Fuga”, „Žana”. Po peržiūros susitikimas su režisiere Živile Mičiulyte.

Filmo apie teatro ir kino režisierių J. Vaitkų pristatymas
2016-02-22 17:00 | Fotografijos muziejus
2016 m. vasario 22 d., pirmadienį, 17 val. Fotografijos muziejuje (Vilniaus g. 140, Šiauliai) vyks dokumentinio filmo „Apie Joną“ (2015) pristatymas ir peržiūra. Filme pasakojama Lietuvos teatro legendos – režisieriaus Jono Vaitkaus – istorija. Renginyje dalyvaus režisierius, scenaristas, operatorius, fotografas Jokūbas Vilius Tūras. Taip pat bus pristatyta J. V. Tūro knyga „Sapnuoju, kad einu. Vilnius-Santjago de Kompostela“ apie Šv. Jokūbo piligrimystės kelią. Renginys nemokamas.

Kino juostoje „Apie Joną“ žiūrovai išvys pasakojimą apie žinomą lietuvių teatro ir kino režisierių, teatro pedagogą Joną Vaitkų. Jo lūpomis pasakojama istorija supažindins su teatro subtilybėmis, leis patekti į Rusų dramos teatro sceną bei užkulisius, stebėti kūrybos, repeticijų procesus, kasdienio gyvenimo detales.
Filmą papildo asmeniniai J. Vaitkaus pamąstymai apie visuomenės vertybes, žmonių tikruosius veidus, scenos aktorius. Režisierius pasakoja apie ilgus metus trukusią karjerą, kalba drąsiai, mandagiai ir atvirai. Nelieka pamirštos ir itin jautrios temos apie kūrėjo kančias, abejones ir sėkmės džiaugsmą.
Vaitkus yra dirbęs Šiaulių dramos teatro ir Kauno valstybinio dramos teatro vyriausiuoju režisieriumi, Lietuvos kino studijos režisieriumi, Lietuvos valstybinio akademinio dramos teatro meno vadovu, dėstęs vaidybą Lietuvos muzikos ir teatro akademijoje, Staten Teater Norvegijoje, Emersono koledže JAV, Helsinkio valstybinėje aukštojoje teatro mokykloje Suomijoje, Kopenhagos nacionalinėje teatro mokykloje Danijoje, Krokuvos teatro akademijoje Lenkijoje.
Režisierius per gyvenimą sukūrė daugiau kaip 60 spektaklių Lietuvoje ir užsienyje, yra režisavęs kino filmų. J. Vaitkus apdovanotas Lietuvos ir SSRS valstybinėmis premijomis, „Auksinės vilnos“ prizu Tbilisyje (Gruzija) ir „Scotman Fringe First Award“ prizu Edinburge (Škotija), „Šv. Kristoforo“ geriausio metų režisieriaus prizu, Auksiniais scenos kryžiais, Nacionaline kultūros ir meno premija.
„Žaviuosi J. Vaitkaus vitališkumu, drąsa, valia ir užsispyrimu. Buvau tikras, kad šeimai leidus filmuoti J. Vaitkų kasdienio gyvenimo situacijose, sukursime įdomų kino pasakojimą apie šio menininko požiūrį į žmogų, darbo metodus ir pasaulėžiūrą sulaukus 70-ies, – pasakoja filmo „Apie Joną“ režisierius Jokūbas Vilius Tūras. – Neabejoju, kad šis filmas turės išliekamąją vertę, bus įdomus ir kaip dokumentas, ir kaip jausmingas pasakojimas.“
Neskaičiuojant juostos „Apie Joną“, J. V. Tūras sukūrė dar tris filmus: trumpametražį vaidybinį filmą „Noras“ (1992), „1941 m. tremtis vaikų akimis“ (2011) ir „Sapnuoju, kad einu“ (2013), pelniusį „Sidabrinės gervės” apdovanojimą už geriausią metų dokumentinį filmą.
Rėmėjas – Arvydo Mockaus labdaros ir paramos fondas. Renginio kuratorius – fotomenininkas Ričardas Dailidė.

Informaciją teikia Fotografijos muziejaus parodų ir renginių kuratorė Gedutė Grigaliūnaitė, tel. (8 41) 52 43 96.

Komedija „Bus sunku…“
2016-02-21 18:00 | Šiaulių kultūros centras
„Domino“ teatras pristato neįtikėtinų intrigų kupiną premjerą – komediją „Bus sunku…“. Adolfo Večerskio režisuotas ir iki ašarų juokingas spektaklis nepaliks nei vieno abejingo. Spektaklyje vaidina Inga Valinskienė, Saulius Siparis, Ramunė Kurienė, Sakalas Uždavinys ir kiti.

Knygos vaikams "Kitoks pasaulis" pristatymas
2016-02-21 14:00 | P. Višinskio viešojoji biblioteka, Aušros al. 62, Šiauliai
Šiaulių apskrities P. Višinskio viešojoje bibliotekoje Vaikų literatūros skyriuje, Aušros al. 62, Šiauliuose, vasario 21 d., sekmadienį, 14 val. Monika Domeikienė pristatys savo debiutinęknygą vaikams „KITOKS PASAULIS“.
Renginyje dalyvaus knygos autorė Monika Domeikienė, iliustratorė, Vilniaus dailės akademijos studentė Lauryna Kvedaraitė. Monika Domeikienė – jauna autorė (g.1984 m.), dirba Šiaulių dailės galerijoje. „Kitoks pasaulis“ yra jos pirmoji knyga. Knygelė, skirta bendravimui (tarp draugų, tarp tėvų ir vaikų…), jos tikslai yra paprasti, bet labai svarbūs vaikams – suteikti skaitymo malonumą, skatinti jaunąją kartą susimąstyti apie vertybių svarbą gyvenime bei atskleisti paprastus laimės ieškojimo ypatumus. Pagrindinė knygelės veikėja Aretė jau nuo pirmųjų puslapių sužavi savo vaikišku paprastumu. Jos nekankina sudėtingos problemos, todėl jai svarbu, kad šalia jos esantys žmonės būtų tokie pat laimingi ir patenkinti, kaip ir ji. Mergaitei nesvetima empatija ir noras padėti draugui, todėl mielai pasiūlo liūdnam ir pasimetusiam Hedrikui eiti ieškoti vertybių ir gėrio. O pats geriausias būdas vaikui atrasti save – pasinerti į spalvotą minčių pasaulį. Knygelėje vaikas galės pasinerti į spalvotas iliustracijas, o įvairios kūrybinės užduotys mokys vaikąsavarankiškumo, padės jam suvokti draugystės svarbą, lavins jo vaizduotę.
Laimė. Kiek reikia, kad būtume laimingi? Ką žino laimingi žmonės, ko nežinome mes? Ar užtenka ugdyti vertybes, kad būtume laimingi ir geri žmonės?

Popietė visai šeimai
2016-02-21 13:00 | „Juonė pastuogė”
Į klubą „Juonė pastogė“ grįžta renginiai vaikams!
Sekmadieniais 13.00val. Popietės visai šeimai – smagios dainelės, žaidimai ir konkursai, specialus valgiaraštis mažiesiems. Dainavimo studijos „Svirplys“ koncertas kartu su Romuliadu Šokoladu. Puiki vieta vaikučių pabiručių gimtadieniams!

Nemokamos sekmadienio treniruotės
2016-02-21 10:00 | Šiaulių arena
Treniruočių pradžia – 10 val. Trukmė – 1 val.
Vieta – Šiaulių arenos salė (kiekvieną sekmadienį patiksliname kuri)
Atsineškite kilimėlį, vandens ir gerą nuotaiką.
Pasakyk apie renginį savo draugams ir atvykite kartu!
02.21 – aerobika-joga su Jurga Mikelioniene
02.28 – intensyvi joga su Roku ir Mila Leonavičiais
03.06 – treniruotė su Andriumi Norkumi
03.13 – funkcinė treniruotė su Robertu Baranausku
03.20 – zumba su Jūrate Trafimoviene

Grupės „ba.” koncertas „SAULĖSUŽTEMIMAS”
2016-02-20 21:00 | Baras „Blic”
2015-iesiems baigiantis, po kelių mėnesių koncertinės tylos pristatę naują grupės narį, naujiesiems vos prasidėjus, M.A.M.A „Metų alternatyvos” kategorijoje nominuota grupė „ba.” skelbia apie turo „SAULĖSUŽTEMIMAS” koncertus.
„Žmonių energija, perduodama mums koncertų metu ir jų reakcija į mūsų muziką yra neįkainojama. Po praėjusio turo labai laukėme naujojo, norime kuo greičiau susitikti su senais mūsų klausytojais ir galbūt sulaukti naujų.”
„Metai – nemažas laiko tarpas, tad norime parodyti ką per juos nuveikėme, kaip skambame dabar, o kiekvienas turas yra kaip mažas serialas – labai intensyvus ir net sekinantis laikotarpis, bet vos tik jam pasibaigus vėl ir vėl norisi grįžti į kelionę – pripažįsta „ba.” nariai. Vasario mėnesį prasidėsiančiam turui grupė „ba.” suteikė būsimo singlo ir mini albumo pavadinimą. „Mėgstame smulkmenas, net tokias kaip rašyti kūrinio pavadinimą be tarpų, ir šįkart jomis išreiškiame tęstinumą.”
„SAULĖSUŽTEMIMAS” – tęstinė mūsų debiutinio albumo kūrinio „JUODAESI” istorija ir kol kas šiam kūriniui skiriame daugiausiai dėmesio. O Saulės užtemimas mums – labiau būsena nei visatos reiškinys. Tai – tarsi noras pamatyti saulės šviesą plika akimi, net žinant, kad ji degina”, – pasakoja Benas Aleksandravičius.
Po rudenį vykusios koncertinės pertraukos, kurios metu grupės „ba.” nariai ilsėjosi, skyrė laiko apmąstymams, kūrė, repetavo bei pradėjo naujų dainų įrašus, praėjusių metų pabaigoje „LRT Opus Ore” koncertų serijos metu jie savo klausytojus supažindino su nauju grupės nariu.
„Nuo pat pirmos dienos Maratas su ilgai lauktomis ir ieškotomis gyvos bosinės gitaros linijom į grupės kūryba atnešė kiek kitokio skambesio ir muzikinių sprendimų, kurių grupėje dar niekada nebuvo,” – pagyrų naujam grupės nariui negaili Jonas Butvydas ir Benas Aleksandravičius.
„Net ir seni mūsų kūriniai yra dalinai pakeitę skambesį, tad turo metu nekantraujame pristatyti juos, naują grupės narį, naująjį mūsų mini albumą ir ruošiamės tradiciškai „pa’rock’inti”, – leistis į turą nekantrauja grupė.
Vasario mėnesį prasidėsiančio turo „SAULĖSUŽTEMIMAS” koncertai įvyks vasario 19 d. Klaipėdoje, bare „Kaštonas”, 20 d. Šiauliuose, „Blic” bare, 26 d. Utenos kūrybinių industrijų centre „Taurapilis”, 27 d. Kauno „Lizde”, kovo 4 d. Alytuje, bare „Fenix” bei kovo 17 d. Vilniuje, „Kablyje”.

Vilniaus kamerinio teatro spektaklis vaikams "Plėšikas Hocenplocas"
2016-02-20 12:00 | Šiaulių dramos teatras
Legendinis NUOTYKIŲ spektaklis pagal Otfriedo Preusslerio apysaką.
Režisierius – Evaldas Jaras
Scenografija – Arvydas Norvaišas
Kostiumų dailininkė – Indrė Budreckytė
Muzikos autorius – Saulius Mykolaitis
Aranžuotė – Martynas Bialobžeskis
Garso režisierė – Deimantė Ponelytė
Šviesa: Maksim Semionov
Premjera – 2011 m. kovo 28 d.
Trukmė – 50 min.
Vaidina:
Tadas Gudaitis – Plėšikas Hocenplocas
Zigmantas V. Baranauskas – Kaspariukas
Paulius Valaskevičius – Zepukas
Laurynas Perkumas/Aidas Barkauskas/Marius Mačiulis – Petrozilijus Cvakelmanas
Indrė Jaraitė – Varlė, Fėja Amarilė
Vaiva Markelytė – Močiutė
*Kaina nurodyta be nuolaidos. Bilietus su nuolaida įsigysite bilietai.lt
Žymus vokiečių rašytojas Otfriedas Preussleris sužavėjęs savo pasakomis visos Europos vaikus. Jis – bestselerių „Raganiukė”, „Vaiduokliukas”, „Mažasis vandenis” autorius. Vienas garsiausių O. Preusslerio kūrinių – „Plėšikas Hocenplocas”.
Režisierius Evaldas Jaras ir Vilniaus kamerinio teatro aktoriai linksmai ir charakteringai atskleidžia dviejų neišskiriamų draugų – Kaspariuko ir Zepuko nuotykius. Juos lydi akistata su rūsčiu, bet visai simpatišku plėšiku. Mat anas pagrobė močiutės branginamą kavos malūnėlį. Į neramią, kartu šmaikščią istoriją įsivelia piktas burtininkas Petrozilijus Cvakelmanas ir nuostabioji fėja Amarilė. Spektaklio metu skamba šviesaus atminimo aktoriaus ir bardo Sauliaus Mykolaičio dainos.
Kviečiame į pažintį su nepaprastu plėšiku Hocenplocu!

UODO ŠEIMOS TURGELIS
2016-02-20 11:00 | Šiaulių arena
Vaikai išaugo savo drabužius, nusibodo žaislai, susikaupė daug nebenaudojamų šeimyniškų daiktų?
Registruokitės prekybai, parduokite savo turtą Uodo turgelyje ir užsidirbkite naujiems pirkiniams!
Pirkite, parduokite, mainykite, dovanokite, bendraukite ir smagiai pramogaukite su visa šeima !
Uodo Šeimos Turgelyje jūsų laukia:
– drabužiai, avalynė ir aksesuarai visai šeimai;
– prekės vaikams, žaislai, vaikiška technika;
– rankdarbiai, smulkmenos buičiai ir namams;
– prekės grožiui ir sveikatai;
– ir viskas ko gali prireikti jūsų šeimai:)
Vaikiški personažai, kūrybinės dirbtuvėlės, pramogos ir linksmybės ne tik mažiesiems, bet ir tėveliams!!
ĮĖJIMAS NEMOKAMAS!!
Registracija prekybai: www.seimosturgelis.lt
Pasiteiravimui: tel. 8 635 11612, el.p. seimosturgelis@uodas.lt
Prekybos vietos kaina, prekiaujantiems asmeniniais daiktais – 8 €.
Prekybos vietos kaina, prekiaujantiems rankdarbiais – 10 €
Prekiauti galima asmeniniais, nebendaudojamais savo šeimos daiktais:
vaikų ir suaugusiųjų drabužiais, avalyne, vaikiškomis prekėmis, žaislais, smulkmenomis namams ir buičiai, knygomis ir rankdarbiais.
Dėl komercinės prekybos sąlygos derinamos atskirai – kreipkitės daiva@uodas.lt ir tel. nr. 8 608 69269.
Tapkite mūsų draugais ir sekite visas naujienas:
www.facebook.com/uodo.seimos.turgelis
Pirkite, parduokite, mainykite internetu – www.uodas.lt
Organizatorius: VšĮ UODAS.LT
Kontaktinis asmuo: Gitana Granickienė
Kontaktai informacijai: gitana@uodas.lt, 862086798

LAUROS R. AUTORINĖS DAINOS "PAŽADAI KAVOS PUODUKUI"
2016-02-19 19:00 | Šiaulių arena
Tai ypatingai šilti ir subtilūs susitikimai su žymiais Lietuvos atlikėjais, kurių metu galėsite ne tik išgirsti jų atliekamą muziką, bet ir pabendrauti. Nedidelė, specialiai renginiui dekoruota 150-ies vietų salė, atskiri Jums ir Jūsų draugams skirti staliukai kamerinėje aplinkoje – visa tai suteiks dar daugiau šilumos bei artumo tarp klausytojų ir dainininkų.
Pro įvairiomis spalvomis žaižaruojančius stiklus stebėti besileidžiančią saulę, gurkšnoti vyną ir klausytis kokybiškos muzikos – tai puikus būdas romantiškai praleisti vakarą.
Pagrindinė renginio informacija
Nuolaidos: netaikomos
Nemokamai: vaikai nemokamai neįleidžiami
Renginio trukmė: apie 1.5 val.
Organizatorius: VšĮ Pramogų sala
Svarbi informacija
Bilietus įsigyti galima visose TICKET MARKET kasose, PayPost skyriuose (žr. bilietų kasos) bei internetu
Vienu kartu galima užsakyti ne daugiau kaip 15 bilietų, perkant internetu
Bilietams yra taikomi mokesčiai
Bilietai yra negrąžinami ir nekeičiami
Daugiau informacijos visą parą: tel. 1588 (pagal Jūsų ryšio operatoriaus tarifus)

Panevėžio teatro "Menas" spektaklis "Raganius"
2016-02-19 18:00 | Šiaulių dramos teatras
V. Krėvė „Raganius”
Trukmė 2 val. (su pertrauka)
Režisierius – Albertas Vidžiūnas
Kompozitorius – Darius Razgūnas
Scenografas – Kęstutis Vaičiulis
Choreografė – Vesta Grapštaitė

Vaidina:
Raganius – Ovidijus Kazarinas
Grigas – Saugirdas Stakelė
Grigienė – Rita Zutkienė
Grigo sūnus – Juozas Žemgulis
Kukio sūnus Jonas – Martynas Klementjevas
Kunigas – Arnas Butkus
Samdinė Elena – Justina Žiogaitė-Butkienė
Petras Lukošius – Juozas Muliaučius
Verutė Žlabytė – Aliona Kuriakina
Žydelkos – Jolanta Miciūnaitė, Elona Karoblytė

Spektaklio diapazonas labai platus: nuo tragiškų įvykių iki sodraus humoro. Praeito amžiaus tarpukario meto istorijos, besirutuliojančios Merkinės sodžiuje, yra tokios aktualios tarsi vyktų šiandien ir kažkur čia pat. Šį įspūdį labai sustiprina įtaigi aktorių vaidyba ir ypač originali Dariaus Razgūno sukurta muzika, kuri tarsi plakanti žmogaus širdis, tarsi gilus kvėpavimas, tarsi akordeono dumplių keliami garsai. Tokiu ritmu vyksta ir spalvingas Merkinės kaimo gyvenimas su ryškiais personažais, komiškomis ir dramatiškomis istorijomis ir ypatingai skambiu didžiojo žodžio meistro Vinco Krėvės žodžiu. Visus siužetus lyg rožinio karolius veria pats ryškiausias personažas Raganius, kuris iš pirmo žvilgsnio paprastas žmogelis, o išties sodžiaus išminčius, rikiuojantis įvykius ir lemiantis žmonių likimus. Režisierius Albertas Vidžiūnas teigia, kad spektaklio dramaturgija labai iškalkuliuota, be nereikalingų detalių, o vertybės, kurios iškeliamos, yra nekintančios.

V. Krėvės „Raganius“ tarsi prarasto pasaulio šešėlis, kurstantis prietarus, apkalbas, dievobaimingumą. Atskleidžiama paprasta, bet įtaigi kaimo istorija, kurioje skleidžiasi svarbiausios gyvenimo paslaptys: gimimas, mirtis ir meilė.

Tai scenos kūrinys, paliekantis labai šviesaus, plastiško, muzikalaus, švelnaus humoro ir lietuviško ilgesio kupino renginio įspūdį.

Panevėžio teatro "Menas" spektaklis šeimai "Mažylis ir Karlsonas, kuris gyvena ant stogo"
2016-02-19 12:00 | Šiaulių dramos teatras
Panevėžio teatro MENAS gastrolės Šiauliuose

Rekomenduojame vaikams nuo 4 metų amžiaus
Trukmė 1,15 val.
Režisierius – Arnoldas Jalianiauskas
Scenografė – Rita Kosmauskienė
Kompozitorius – Darius Razgūnas

Vaidina:
Mažylis – Martynas Klementjevas
Karlsonas – Ovidijus Kazarinas
Sesuo Betana – Justina Žiogaitė-Butkienė
Mama – Jolanta Miciūnaitė
Astrida – Izabelė Visockaitė
Frekenbok – Rita Zutkienė
Filė, Pele – Arnas Butkus
Rulė – Saugirdas Stakelė

Spektaklis „Mažylis ir Karlsonas, kuris gyvena ant stogo“ sukurtas pagal garsios švedų rašytojos Astridos Lindgren to paties pavadinimo apysaką.
Ši istorija apie šeimą, kurioje auga Mažylis – paprastas septynmetis mėlynakis berniukas, kuris labai nori bendrauti, draugauti ir turėti nors vieną tikrą draugą. Mama ir tėtis ne visada gali skirti tiek dėmesio, kiek sūnus norėtų, o vaikui artumo, šilumos ir pokalbių reikia labai labai daug…
Ir vieną dieną, visiškai netikėtai, jo svajonė išsipildė! Mažylis susipažino su Karlsonu, kuris gyvena ant stogo. Karlsonas – nepaprasta būtybė jau vien dėl to, kad jis tikrai gyvena ant stogo ir dar moka skraidyti. Jis – mažytis, storas ir labai išdykęs vyrukas, tad nuotykiai, linksmybės ir išdaigos su tokiu draugu – neišvengiamos.

Vytauto V. Landsbergio kūrybos vakaras
2016-02-18 18:00 | Chaimo Frenkelio viloje
Vasario 18 d. 18 val. Chaimo Frenkelio viloje (Vilniaus g. 74, Šiauliai) vyks žinomo Lietuvos teatro ir kino režisieriaus, poeto, publicisto, pasakų vaikams autoriaus, bardo Vytauto V. Landsbergio kūrybos vakaras „Balti klavišai”.

Koncerto metu skambės naujos V. V. Landsbergio sukurtos dainos, taip pat senos ir gerai pažįstamos šio autoriaus baladės, romansai. „Išgirsite ištraukų iš naujų mano knygų apie nemirtingąjį Rudnosiuką ir žiauriai įsimylėjusį briedį Eugenijų Uogieniną. Koncerto metu bus ir staigmenų, vyks žaisminga loterija, galėsite išlošti knygų bei kompaktinių plokštelių”, – pristatydamas koncertą pasakoja atlikėjas.
Vakaras žada būti įvairialypis, kaip ir Vytauto V. Landsbergio literatūra, kurioje dera absurdas, humoras ir gilios įžvalgos. Dozę pozityvios energijos garantuoja geros muzikos ekspertai „Bardai LT”.
Bilietus galima įsigyti www.bilietai.lt ir Chaimo Frenkelio vilos kasoje (nuo vasario 5 d.).
Bilietų kaina – 9 Eur, su nuolaida – 7 Eur.

GELBĖTOJŲ ŠOU
2016-02-14 18:00 | Šiaulių arena
Valentino dienos proga Šiaulių arena parengė karštą dovaną moterims ir merginoms – kraują kaitinantį Gelbėtojų Šou pasirodymą! Termometrų stulpeliai viršys aukščiausias normas, o susirinkusių žiūrovų laukia nemenkas išbandymas – teks atlaikyti didžiausias aistros ir karščio bangas per visą istoriją!
Visų lietuvaičių numylėtiniai „Gelbėtojų Šou “ vyrukai jau ne kartą dalyvavo striptizo šou konkursose, „Balticmen,” ir ,”Eroticshowmen”, kuriuose triumfavo 3 kartus. Prieš 15 metų susibūrę vyrukai net 6 kartus dalyvavo Rygoje vykstančiame tradiciniame konkurse „EROTS”. Gelbėtojų Šou pasirodymai džiugina ne tik Lietuvos bet ir Izraelio, Baltarusijos, Suomijos, Anglijos, Airijos, Rusijos, Lenkijos ir kitų šalių moteris. Gelbėtojai savo pasirodymą įvardina kaip mini spektaklį, kuris įtraukia ir nepaleidžio iki paskutinės jo akimirkos.
Pagrindinė renginio informacija
Nuolaidos: netaikomos
Nemokamai: vaikai nemokamai neįleidžiami
Renginio trukmė: apie 1.5 val.
Organizatorius: VšĮ Pramogų sala
Svarbi informacija
Bilietus įsigyti galima visose TICKET MARKET kasose, PayPost skyriuose (žr. bilietų kasos) bei internetu
Vienu kartu galima užsakyti ne daugiau kaip 15 bilietų, perkant internetu
Bilietams yra taikomi mokesčiai
Bilietai yra negrąžinami ir nekeičiami
Daugiau informacijos visą parą: tel. 1588 (pagal Jūsų ryšio operatoriaus tarifus)

LKL: "ŠIAULIAI - "LIETUVOS RYTAS"
2016-02-14 17:00 | Šiaulių arena
VASARIO 14 DIENĄ 17 VAL. ŠIAULIŲ ARENOJE DAUG MEILĖS NEBUS – LIETUVOS KREPŠINIO LYGOS (LKL) PIRMENYBĖSE SUSITINKA ARŠŪS VARŽOVAI:
ŠIAULIŲ „ŠIAULIAI” PRIEŠ VILNIAUS „LIETUVOS RYTĄ”!

Koncertas „Lietuviais esame mes gimę“
2016-02-14 15:00 | Šiaulių kultūros centras
Vasario 14 d. (sekmadienis) 15 val. chorinės muzikos koncertas „Lietuviais esame mes gimę“. Dalyvauja: Šiaulių kultūros centro kameriniai chorai „Vasara“ (vad. Kornelijus Luotė) ir „Bičiuliai“ (vad. Ilmera Abromavičienė), Šiaulių rajono savivaldybės kultūros centro mišrusis choras „Gija“ (vad. Tatjana Kot), Šiaulių „Dagilėlio“ dainavimo mokyklos 1-os klasės choras (vad. Rima Koržanovienė). Dalyvauja istorikas prof. Arūnas Gumuliauskas, renginio vedėjas – aktorius Vladas Baranauskas. Šiaulių kultūros centre (Aušros al. 31).

Koncertas su meditacija „Muzika, kuri gydo“
2016-02-14 11:00 | Šiaulių kultūros centras
„Muzika, kuri gydo“ – tai indiškos muzikos koncertas su meditacija. Programos metu skambės harmonijos, tablos (rytietiškų būgnų), gitaros ir kitų instrumentų garsai. Muzika bus atliekama pagal senas indų tradicijas, kurios, manoma, turi gydomąjį poveikį. Rytų kultūrose nuo seno buvo tikima, kad pagal senas tradicijas atliekama klasikinė indiška muzika žadina žmogaus dvasią ir padeda jai atsiskleisti. Tai muzika, kurios klausosi ne tik mūsų ausys, bet ir sielos…
Renginio metu išgirsite trumpą įvadinį kursą apie nesudėtingą meditaciją, kurią vėliau galėsite praktikuoti namuose. Ši meditacijos metodika vadinama Sahadža joga (angl. ir sanskr.: Sahaja Yoga – „spontaniška joga“).
Renginys vyks vasario 14 d. 11.30 val. Šiaulių kultūros centre (Aušros al. 31).
Įėjimas nemokamas.

Nemokamos sekmadienio treniruotės
2016-02-14 10:00 | Šiaulių arena
Treniruočių pradžia – 10 val. Trukmė – 1 val.
Vieta – Šiaulių arenos salė (kiekvieną sekmadienį patiksliname kuri)
Atsineškite kilimėlį, vandens ir gerą nuotaiką.
Pasakyk apie renginį savo draugams ir atvykite kartu!
02.14 – pilvo šokis su Daina Svirskyte
02.21 – aerobika-joga su Jurga Mikelioniene
02.28 – intensyvi joga su Roku ir Mila Leonavičiais
03.06 – treniruotė su Andriumi Norkumi
03.13 – funkcinė treniruotė su Robertu Baranausku
03.20 – zumba su Jūrate Trafimoviene

Koncertas "80-ųjų Geriausieji"
2016-02-12 19:00
Šiaulių arenoje vyksiantis renginys „80-ųjų Geriausieji” visiems primins tai, kas dar neabejotinai rusena kiekvieno mūsų širdyse – „kliošinės” kelnės, juodi platforminiai batai, to meto šukuosenos ir, žinoma, disco stilius!
Vasario 12 dieną į Šiaulių areną atvyksta 80 -ųjų muzikos stiliaus geriausieji – Vokietijos dainininkas Manfred Alois Segieth pasaulyje žinomas FANCY vardu, kurio hitai „Slice Me Nice”, „Flames of Love”, „Chinese Eyes” ir „Lady of Ice” devintajame – dešimtajame dešimtmečiuose skriejo disco muzikos padangėse.
Šiaulių arenos termometrai nuo karščio sprogs, kai į sceną lips disco karaliene vadinama buvusi grupės „Arabesque“ lyderė Sandra, kuri savo hitais „Maria Magdalen (I’ll Never Be)“, „Heaven Can Wait“, „In The Heat Of The Night“, „Little Girl“, „Innocent Love“ ir kitais pavergė viso pasaulio muzikos mylėtojų širdis.
Įkaitusią publiką karščio bangomis užsups ir griausmingą, įvairių specialiųjų efektų pripildytą muzikinę atmosferą kurs viena populiariausių 80 -ųjų disco stiliaus Švedijos grupių „Secret Service”, kuri savo aukso amžių išgyveno ankstyvajame dešimtmetyje, kuomet į muzikos rinką išleido vienus sėkmingiausių savo albumų „Oh Susie” (1979 m.), „Ten O’Clock Postman” (1980) ir „Flash in the Night” (1982). Grupė sėkmingai koncertuoja iki šių dienų ir į tribūnas pritraukia tūkstančius jos gerbėjų.
Atlikėjų epizodai (pamatykite paspaudę nuorodą):
FANCY: https://www.youtube.com/watch?v=Z8cojPoJ0bE
Sandra: https://www.youtube.com/watch?v=fK8lF3ELOvM
„Secret Service” https://www.youtube.com/watch?v=EyzEpJczAJ8
Pagrindinė renginio informacija:
Nuolaidos: netaikomos
Nemokamai: vaikai nemokamai neįleidžiami
Organizatorius: VšĮ Pramogų sala
Svarbi informacija:
Bilietus įsigyti galima visose TICKET MARKET kasose (Šiaulių arena (II-V 15.00-19.00 val.; tel. 8 41 460 005), PC „Saulės miestas” (I – VII 10.00-21.00 val.; tel. 8 41 422 421), PPC „Akropolis” (I-VII 10.00-21.00 val.) bei internetu www.ticketmarket.lt bei PayPost skyriuose.
Vienu kartu galima užsakyti ne daugiau kaip 15 bilietų, perkant internetu
Bilietams yra taikomi mokesčiai
Bilietų kainos: 19 € (stovimas), 25 €, 29 €, baras „Volfas Engelman” – 35 €.
Bilietai yra negrąžinami ir nekeičiami
Daugiau informacijos visą parą: tel. 1588 (pagal Jūsų ryšio operatoriaus tarifus)

LKL: "ŠIAULIAI - "PIENO ŽVAIGŽDĖS"
2016-02-11 18:00 | Šiaulių arena
VASARIO 11 DIENĄ 18.30 VAL. DAR VIENAS LKL ČEMPIONATO IŠŠŪKIS!
ŠIAULIŲ „ŠIAULIAI” – PASVALIO „PIENO ŽVAIGŽDĖS”
